**Készítette:** Dr. Szászi Andrea

**Dátum:** 2014.01.07.

**Téma:** Mondatbank hit- és erkölcstan tantárgy szöveges értékeléséhez, 1. évfolyam

**Háttérinformációk:**

Az Nkt. 54. § (1-4) alapján a tanuló teljesítményét és előmenetelét év közben és év végén értékelni szükséges. Az értékelésről a kiskorú tanuló szülőjét év közben az értesítő, év végén pedig bizonyítvány útján tájékoztatja.

A 20/2012. EMMI rendelet 182/B. § (10) pontjának megfelelően az adott iskola pedagógiai programjában szereplő módon történik a hit- és erkölcstan tantárgy értékelése és minősítése. Általában első évfolyamon és második évfolyam első félévében szöveges értékeléssel szükséges kifejezni a tanuló fejlődésére vonatkozó információkat. Ahol az iskola kérésére jeggyel történt az értékelés, ott természetesen a félév során adott osztályzatoknak megfelelően szükséges elkészíteni, mind a félévi, mind az év végi értékelést is.

A pedagógusok általában egy előre elkészített mondatbankból dolgoznak, mely az adott tantárgy fő objektív szempontjai alapján lehetőséget ad egy összehasonlítható és áttekinthető tanulói értékelésre. A mondatbank természetesen csak egy sorvezető és segédeszköz. Szakszerű megállapításaival törekszik a differenciált értékelésre, de minden egyéni lehetőséget és sajátosságot nem tud figyelembe venni. Jó, hogyha az iskolával való egyeztetés alapján a lelkipásztor/hittanoktató a saját megfigyeléseivel ki tudja egészíteni.

**Mondatbank szöveges értékeléshez:**

1. A tanuló részvétele az órai munkában

1. aktív és együttműködő.
2. részben együttműködő.
3. változó, ritkán együttműködő.
4. elutasító, nem működik együtt.

2. A tanult bibliai történetek és témák iránt

1. érdeklődő, a tanultakra jól emlékszik és képes alkalmazni azokat.
2. általában érdeklődő, a tanultakat részben emlékszik és részben képes alkalmazni azokat.
3. nem érdeklődő, de a figyelmét felkeltő témákra emlékszik és képes alkalmazni azokat.
4. nem érdeklődő, felzárkóztatásra szorul.

3. A tanuló az órai munka során különösen szívesen foglalkozik a következőkkel:

1. bibliai történetek hallgatása és játékos feldolgozása.
2. énekek, dalos játékok.
3. munkafüzeti feladatok.
4. társas feladatok, csoportmunka.
5. rajzos feladatok.

4. A félév/tanév során a tanuló

1. kiválóan teljesített.
2. jól teljesített.
3. megfelelően teljesített.
4. felzárkóztatásra szorul.

**Hogyan használjuk a mondatbankot?**

1. A mondatbank legegyszerűbb használati lehetősége, ha az adott mondatokhoz tartozó, tanulóra vonatkozó gondolatát a lelkipásztor/hittanoktató aláhúzással jelöli. Az 1-2,4 pontokban található mondatokhoz egy jellemző aláhúzása szükséges, a 3. pont esetében több válasz is lehetséges. Helyileg eldönthető, hogy a 4. mondat az értékelés legelejére vagy a legvégére kerül.
2. Arra is lehetőség van, hogy a szöveges értékelés során csak a tanulóra jellemző mondatok kerülnek kiemelésre. (Így pl. a 4. pontnál nincs a-d variációs lehetőség, hanem csak a tanulóra jellemző mondatrész található. Pl. A félév során a tanuló kiválóan teljesített.)
3. Ha az iskola számítógépes mondatbankot használ, akkor érdemes a hittanos mondatbankot is felvetetni az iskola mondattárába.

Ha az iskola lehetőséget ad rá, akkor a lelkipásztor/hittanoktató ennél hosszabban, saját megfigyeléseivel is kiegészítheti az értékelést.

Lehetőleg törekedjünk arra, hogy a folyamatos értékelés pozitív hangvételű legyen, mely segíti a tanulót a személyes fejlődésben. A félévi és éves értékelés mellett keressünk lehetőséget az órai rendszeres és változatos visszajelzésekre is.